شەفەق نیوز/ وەزیر دەرەوەێ عەراوستان سعوودی وتگە: دەمتەقەێلێ ک وەرد ئێران کریاگە، چمان کارسازن و ئی کشوەرە، بێ‌ژە ئێران، وەگەرد وەزیر دەرەوەێ ئامریکاییش دە بان وت‌ووێژەێلەمان وەل ئێران، باس کردگە.
ئەوی دە نام قسەێلەێ خوەێ وەرد "فاینەشناڵ تایمز" ک دە لەندەن بڵاو دکرێ وت: ئی دانیشتنەێلە ئەڕا ژنەفتن دەنگ و ڕاێ ئی دو وڵاتەسە و عەراوستان وە ڕاسی پەیجوور وە رەسەت رەسانن ئی کارەسە.
وزارەت دەرەوێ ئێرانیش وتگە ک تا ئێسە ئی دو کشوەڕە، دە بەغدا، چوار جار وەرد یەکتری وتنە و هەر دو لایەنەگەێ ئی دەنگ و باسە وتنە قەرار نانە ک ئی قسەێلە هێمان نەخرێگە دەم وڵات و ئی کارە وە وەر چەم نەکەفێ.
وەزیر دەرەوەێ عەراوستان، هەمیش وتگە: هەرچەن ئی کارە ئەڕا ئیمە تەحەوۆڵ گەپێ نییە باوجی دخوازیمن وە سنگەێ ئەوە رێ و رێکارێ ئەڕا ئەمناکی و پایاری ناوچەگە بیاریمنە دەس.
